Na podlagi Pravilnika o ohranjanju in spodbujanju razvoja kmetijstva in podeželja v občini Rogaška Slatina (Uradni list RS, št. 66/24) in Odloka o proračunu Občine Rogaška Slatina za leto 2024 (Uradni list RS, št. 125/23), Občina Rogaška Slatina objavlja

**JAVNI RAZPIS**

**za dodelitev finančnih sredstev za ohranjanje in spodbujanje razvoja kmetijstva in podeželja v občini Rogaška Slatina v letu 2024**

1. **PREDMET JAVNEGA RAZPISA IN VIŠINA RAZPISANIH SREDSTEV**: Občina Rogaška Slatina (v nadaljevanju: Občina) razpisuje nepovratna finančna sredstva za ohranjanje in spodbujanje razvoja kmetijstva in podeželja za leto 2024 v višini 39.200 EUR po shemi državnih pomoči v kmetijstvu, skladno z Uredbo Komisije (EU) št. 2022/2472 in po shemi pomoči de minimis v skladu z Uredbo Komisije (EU) št. 2023/2831.

*Sredstva se dodelijo za naslednje ukrepe:*

|  |  |
| --- | --- |
| UKREPI | Višina razpisanih sredstev |
| **Državne pomoči po skupinskih izjemah v kmetijstvu (na podlagi Uredbe Komisije (EU) št. 2022/2472):**  |
| ***UKREP 1***: Pomoč za naložbe na kmetijskih gospodarstvih v zvezi s primarno kmetijsko proizvodnjo | 23.600 EUR |
| ***UKREP 2***: Pomoč za plačilo zavarovalnih premij  | 1.000 EUR |
| **De minimis pomoči** **(na podlagi Uredbe Komisije (EU) št. 2023/2831):** |
| ***UKREP 3***: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost | 8.000 EUR |
| ***UKREP 4***: Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja | 2.000 EUR |
| **Ostali ukrepi občine**:  |
| ***UKREP 5***: Podpora delovanju društev s področja kmetijstva in razvoja podeželja  | 4.600 EUR  |

1. **UKREPI:**

**Državne pomoči po skupinskih izjemah v kmetijstvu (na podlagi Uredbe Komisije (EU) št. 2022/2472)**

**UKREP 1: Pomoč za naložbe na kmetijskih gospodarstvih v zvezi s primarno kmetijsko proizvodnjo**

 (1) Z naložbo se skuša doseči vsaj enega od naslednjih ciljev:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobrobit živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem s trajnostno energijo, energijsko učinkovitostjo, oskrbo in varčevanjem z vodo.

(2) Pomoč se ne dodeli za:

* nakup kmetijske mehanizacije,
* izdelava fasad na gospodarskih objektih,
* asfaltiranje dvorišč in dovoznih poti
* nakup plačilnih pravic;
* nakup in zasaditev letnih rastlin;
* dela v zvezi z odvodnjavanjem;
* nakup živali;
* samostojen nakup zemljišč;
* ožičenje ali polaganje kablov za podatkovna omrežja zunaj zasebne lastnine;
* naložbe v opredmetena in neopredmetena sredstva, povezana s proizvodnjo biogoriv ali proizvodnjo energije iz obnovljivih virov na kmetijskih gospodarstvih;
* naložbe v namakanje;
* za že izvedena dela, razen za izdelavo projektne dokumentacije
* investicije, ki se izvajajo izven območja občine;
* stroške, povezane z zakupnimi pogodbami;
* obratna sredstva.

(3) Upravičenci do pomoči so kmetijska gospodarstva, ki so mikropodjetja, dejavna v primarni kmetijski proizvodnji, vpisana v register kmetijskih gospodarstev, katerih naložba se izvaja na območju občine in ki dejavnost primarne kmetijske proizvodnje opravljajo na najmanj 1 ha kmetijskih površin.

(4) Intenzivnost pomoči znaša do 65 % upravičenih stroškov.

(5) Najvišji skupni znesek dodeljene pomoči znaša 5.000 EUR na kmetijsko gospodarstvo na leto.

(6) Pomoč za naložbe na kmetijskih gospodarstvih v zvezi s primarno proizvodnjo se lahko dodeli za:

- Podukrep 1.1 Posodabljanje kmetijskih gospodarstev,

- Podukrep 1.2 Urejanje kmetijskih zemljišč in pašnikov.

**Podukrep 1. 1: Posodabljanje kmetijskih gospodarstev**

(1) Pomoč se lahko dodeli za naložbe v kmetijska gospodarstva v povezavi s primarno kmetijsko proizvodnjo.

(2) Upravičeni stroški:

* stroški gradnje, rekonstrukcije ali adaptacije hlevov in gospodarskih poslopij na kmetijskih gospodarstvih, ki služijo primarni kmetijski proizvodnji ter ureditev izpustov (stroški materiala in storitev), pri čemer je nakup zemljišč upravičen le do 10 % skupnih upravičenih stroškov zadevne dejavnosti;
* stroški opreme hlevov in gospodarskih poslopij;
* stroški nakupa rastlinjaka, montaže ter opreme v rastlinjaku, v površini najmanj 25 m2, za tržne namene;
* stroški nakupa in postavitev zaščite pred neugodnimi vremenskimi razmerami (protitočne mreže);
* stroški sadik jagodičevja (zasaditev v površini najmanj 1 ar);
* stroški nakupa zbiralnikov meteorne vode, v velikosti najmanj 10 m3;
* stroški nakupa računalniške programske opreme, patentov, licenc, avtorskih pravic in blagovnih znamk.

(3) Pogoji za dodelitev pomoči:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno (gradbena dela morajo biti izvedena v skladu z veljavnimi predpisi o graditvi objektov, urejanju prostora in varstvu okolja);
* za naložbo, v zvezi s katero mora biti opravljena presoja vplivov na okolje v skladu s predpisi o posegih v okolje, za katere je treba izvesti presojo vplivov na okolje, mora biti navedena presoja opravljena in pridobljeno soglasje še pred datumom dodelitve individualne pomoči;
* ponudbe oziroma predračun za načrtovano naložbo (**Ponudba oz. predračun mora glasiti na ime in priimek nosilca kmetijskega gospodarstva in mora izražati realno vrednost naložbe; prijavitelji naj prijavljajo le tisto vrednost naložbe, ki jo bodo dejansko lahko realizirali in bodo zanjo lahko predložili dokazila o izvedbi oz. račune, katerih višina naj bo enaka predračunom. V primeru, da bo končna vrednost naložbe nižja od njene predračunske vrednosti, bo občina ustrezno procentualno zmanjšala znesek pomoči. Lastna vlaganja se ne sofinancirajo. Pomoč se ne dodeli za davek na dodano vrednost**);
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba (KGZ Celje, enota Šmarje pri Jelšah);
* **naložba ne sme biti pričeta pred oddajo vloge, zaključena pa mora biti do 30. 11. 2024**;
* naložba mora biti zaključena pred izplačilom občinskih sredstev;
* po zaključku investicije bo le-ta v uporabi za namen, za katerega je upravičenec pridobil občinska sredstva, vsaj še 5 let po izplačilu sredstev;
* v primeru, da upravičenec odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti.

(4) Vlogo za pomoč vloži nosilec kmetijskega gospodarstva.

**Podukrep 1. 2: Urejanje kmetijskih zemljišč in pašnikov**

(1) Pomoč se lahko dodeli za namen urejanja kmetijskih zemljišč in pašnikov.

(2) Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

(3) Pogoji za dodelitev pomoči:

* ustrezna dovoljenja oziroma projektna dokumentacija za izvedbo naložbe;
* predračun stroškov, za katere se uveljavlja pomoč (Predračun mora glasiti na ime in priimek nosilca kmetijskega gospodarstva in mora izražati realno vrednost naložbe; prijavitelji naj prijavljajo le tisto vrednost naložbe, ki jo bodo dejansko lahko realizirali in bodo zanjo lahko predložili dokazila o izvedbi oz. račune, katerih višina naj bo enaka predračunom. V primeru, da bo končna vrednost naložbe nižja od njene predračunske vrednosti, bo občina ustrezno procentualno zmanjšala znesek pomoči. Lastna vlaganja se ne sofinancirajo. Pomoč se ne dodeli za davek na dodano vrednost);
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* kopija katastrskega načrta in program del, ki ga pripravi pristojna strokovna služba (KGZ Celje, enota Šmarje pri Jelšah);
* dovoljenje lastnika zemljišča za izvedbo naložbe v primeru zakupa zemljišča;
* naložba ne sme biti pričeta pred oddajo vloge, zaključena pa mora biti do 30. 11. 2024;
* naložba mora biti zaključena pred izplačilom občinskih sredstev;
* po zaključku naložbe bo le-ta v uporabi za namen, za katerega je upravičenec pridobil občinska sredstva, vsaj še 5 let po izplačilu sredstev;
* v primeru, da upravičenec odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti.

(4) Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

**UKREP 2: Pomoč za plačilo zavarovalnih premij**

(1) Cilj pomoči je sofinanciranje dela stroškov zavarovalnih premij za zavarovanje kmetijske proizvodnje z namenom kritja izgub zaradi naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami;
* drugih slabih vremenskih razmer;
* bolezni živali ali škodljivih organizmov na rastlinah;
* zaščitenih živali.

(2) Upravičen strošek je strošek zavarovalnih premij, vključno s pripadajočim davkom od prometa zavarovalnih poslov.

(3) Upravičenci do pomoči so kmetijska gospodarstva, ki so mikropodjetja, dejavna v primarni kmetijski proizvodnji na območju občine, vpisana v register kmetijskih gospodarstev, ki sklenejo zavarovalno pogodbo za tekoče leto, ki je vključena v sofinanciranje po nacionalni uredbi za tekoče leto.

(4) Pogoj za dodelitev pomoči:

- predložitev veljavne zavarovalne police, z obračunano višino nacionalnega sofinanciranja;

- predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel.

(5) Pomoč po tem pravilniku skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70 % upravičenih stroškov.

**De minimis pomoči (na podlagi Uredbe Komisije (EU) št. 2023/2831)**

**UKREP 3: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost**

(1) Cilj pomoči je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov ter širjenje nekmetijskih dejavnosti na kmetijskih gospodarstvih.

(2) Upravičeni stroški:

* stroški izdelave projektne dokumentacije za naložbo v predelavo in trženje kmetijskih in živilskih proizvodov, ter naložbe v nekmetijske dejavnosti na kmetiji;
* stroški gradnje ali obnove objekta za dejavnosti predelave in trženja kmetijskih proizvodov ter nekmetijske dejavnosti na kmetiji;
* stroški nakupa nove opreme in naprav za dejavnosti predelave in trženja na kmetijah ter nekmetijske dejavnosti.

(3) Neupravičeni stroški:

* plačila davkov, raznih taks in režijskih stroškov;
* stroški zavarovanj, plačila obresti:
* vse investicije, ki se izvajajo izven občine.

(4) Upravičenci do pomoči so kmetijska gospodarstva – pravne in fizične osebe, ki ustrezajo kriterijem za mikro-podjetja, ki se ukvarjajo s predelavo in trženjem oziroma z nekmetijskimi dejavnostmi in izvajajo naložbo na območju občine.

(5) Pogoji za dodelitev sredstev:

* dovoljenje za opravljanje dejavnosti na kmetijskem gospodarstvu;
* dokazilo o registraciji dejavnosti, v kolikor upravičenec pomoči še nima dovoljenja za opravljanje dejavnosti;
* dejavnost se mora izvajati na kmetiji še vsaj 5 let po zaključeni naložbi;
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe;
* poslovni načrt za izvedbo naložbe s predračunom stroškov;

(6) Intenzivnost pomoči:

* do 50 % upravičenih stroškov;
* ne glede na določilo iz prejšnje alineje se pomoč ustrezno zniža, če bi z odobreno pomočjo presegli zgornjo mejo dovoljene de minimis pomoči.

**UKREP 4: Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja**

(1) Cilj pomoči je doseganje višje ravni strokovne izobraženosti in usposobljenosti kmetov in njihovih družinskih članov s področja nekmetijskih dejavnosti na kmetiji ter predelave in trženja kmetijskih proizvodov, ki niso proizvodi primarne kmetijske proizvodnje.

(2) Upravičeni stroški:

* stroški kotizacije in šolnin za tečaje, seminarje, predavanja in strokovne ekskurzije povezane z nekmetijskimi dejavnostmi ter predelavo in trženjem kmetijskih proizvodov;
* stroški prevoza in stroški vstopnin za strokovne oglede povezane z nekmetijskimi dejavnostmi ter predelavo in trženjem kmetijskih proizvodov;
* stroški strokovnih gradiv, pomembnih za izobraževanje in usposabljanje povezano z nekmetijskimi dejavnostmi ter predelavo in trženjem kmetijskih proizvodov;
* stroški udeležbe na sejmih, povezanih z nekmetijskimi dejavnostmi ter predelavo in trženjem kmetijskih proizvodov.

(3) Upravičenci do pomoči:

* pravne in fizične osebe ter njihovi družinski člani, ki se ukvarjajo z nekmetijsko dejavnostjo ter predelavo ali trženjem na kmetijskem gospodarstvu, ki je vpisano v register kmetijskih gospodarstev in ima sedež na območju občine;
* registrirana stanovska in interesna združenja, ki delujejo na področju kmetijstva in prehrane na območju občine

(4) Pogoji za dodelitev sredstev:

* račun oziroma dokazila o plačilu stroškov, za katere se uveljavlja pomoč;
* program izobraževanja oziroma usposabljanja povezanega z nekmetijskimi dejavnostmi na kmetiji, predelavo ali trženjem kmetijskih proizvodov.

(5) Intenzivnost pomoči:

* do 100 % upravičenih stroškov;
* ne glede na določilo iz prejšnje alineje se pomoč ustrezno zniža, če bi z odobreno pomočjo presegli zgornjo mejo dovoljene de minimis pomoči.

**UKREP 5: Podpora delovanju kmetijskih društev**

(1) Cilji ukrepa:

* ohraniti delovanje društev in jih spodbujati pri njihovem delovanju;
* dvigniti kvaliteto življenja na podeželju.

(2) Upravičeni stroški:

* materialni stroški, potrebni za osnovni namen delovanja društva oziroma združenja;
* na področju izobraževanja in usposabljanja stroški organiziranja in materialni stroški za izvedbo programov usposabljanja (predavanja, informativna izobraževanja, krožki, tečaji, strokovne ekskurzije) kot so najem prostora, honorar izvajalcu, oglaševanje, gradivo za udeležence;
* stroški publikacij (letakov, plakatov, katalogov) in internetnih strani, za namen informiranja in osveščanja širše javnosti s ciljem razvijanja dejavnosti na podeželju.

(3) Upravičenci do pomoči so registrirana stanovska in interesna združenja, ki delujejo na področju kmetijstva in razvoja podeželja in izpolnjujejo naslednje pogoje:

* delujejo na območju občine oz. združujejo člane iz občine ;
* društvo ali združenje ima vsaj deset članov, od katerih je vsaj 5 članov iz občine ;
* izvajajo in se vključujejo v aktivnosti na območju občine.

(4) Pogoj za dodelitev pomoči je, da društva in združenja s področja kmetijske dejavnosti na sedež občine vložijo vlogo za dodelitev sredstev na osnovi objavljenega javnega razpisa. Sofinancirajo se izključno nepridobitne dejavnosti društev.

(5) Upravičenci predložijo naslednjo dokumentacijo:

* finančno ovrednoten plan dela za tekoče leto,
* finančno poročilo za preteklo koledarsko leto,
* oceno materialnih stroškov in stroškov dela pisarne in organov, ter oceno stroškov organizacije predavanj, izobraževanj, krožkov, tečajev, strokovnih ekskurzij, prireditev, tekmovanj,
* evidenco o članstvu (podatek o številu vseh članov društva, za člane iz občine Rogaška Slatina pa poimenski seznam članov),
* zapisnik zadnjega občnega zbora (dostavljen najkasneje pred izplačilom občinskih sredstev).

(6) Intenzivnost pomoči znaša do 50 % upravičenih stroškov finančnega programa društva v koledarskem letu, najvišji sku

**III. VLOGE**

**Vsebina vloge:**

1. Vlagatelji se prijavijo na javni razpis z izpolnjenim ustreznim razpisnim obrazcem z nazivom »**Vloga za dodelitev finančnih sredstev za ohranjanje in spodbujanje razvoja kmetijstva in podeželja v občini Rogaška Slatina v letu 2024**« in prilogami k vlogi, ki so zahtevane kot dokazila k posameznim ukrepom.
2. Obravnavanje vlog:

(1) Vloge bo obravnavala strokovna komisija, imenovana s sklepom župana. Odpiranje vlog ni javno. Komisija bo prejete vloge obravnavala v roku 8 dni od poteka roka za oddajo vlog. Delež sofinanciranja po posameznih ukrepih komisija določi glede na število prispelih popolnih in upravičenih vlog, višino upravičenih stroškov in višino razpoložljivih razpisanih sredstev.

(2) Upravičencem bo na predlog komisije izdan sklep o višini odobrenih sredstev za posamezen ukrep, ki ga pripravi oddelek za gospodarstvo. Medsebojne obveznosti med Občino in prejemnikom pomoči se uredijo s pogodbo.

(3) Upravičencem se sredstva iz proračuna občine izplačajo na podlagi zahtevka posameznega upravičenca, kateremu morajo biti priložena dokazila najkasneje do 30. 11. 2024.

Zahtevek mora vsebovati naslednjo dokumentacijo:

* dokazila o plačilu obveznosti (račun /situacija in potrdilo/dokazilo o plačanem računu)
* druga dokazila, določena z javnim razpisom (poročilo ali dokazilo o opravljenem delu oz. storitvi,…).
1. V kolikor je za določen ukrep manjše oz. večje število prejetih vlog glede na razpoložljiva sredstva, se lahko sredstva prerazporedijo med ukrepi znotraj javnega razpisa.

**VI. ROK ZA PRIJAVO NA JAVNI RAZPIS**

(1) Rok za prijavo na razpis je 30. 8. 2024. Za pravočasne vloge se štejejo vse vloge, ki bodo prispele do navedenega datuma ali so do tega datuma oddane na pošto.

(2) Prijava mora vsebovati vse zahtevane priloge oziroma dokazila, ki so navedena v razpisnem obrazcu.

(3) Če vloga ne bo popolna, bo prijavitelj v roku 8 dni od odpiranja vlog pisno obveščen s pozivom na dopolnitev. Nepopolne vloge, ki jih prijavitelji ne bodo dopolnili v določenem roku, bodo zavržene.

(4) Prijava mora biti oddana v zaprti kuverti s pripisom: »Ne odpiraj – razpis KMETIJSTVO 2024« ter opremljena z imenom in naslovom prijavitelja v vložišče Občine ali poslana na naslov: Občina Rogaška Slatina, Izletniška ulica 2, 3250 Rogaška Slatina.

(5) Razpisna dokumentacija je od dneva objave razpisa na voljo na Občini Rogaška Slatina – na oddelku za gospodarstvo ali na spletnem naslovu [www.rogaska-slatina.si](http://www.rogaska-slatina.si).

(6) Dodatne informacije v zvezi z razpisom so na voljo na tel št.: 8181 728 (Valerija Šket), elektronska pošta: valerija.sket@rogaska-slatina.si.

Številka: 331-0012/2024

Datum: 9. 8. 2024

 Mag. Branko KIDRIČ

 ŽUPAN